als_Latn dik_Latn sag_Latn
Buzëkuqi nga njëra anë ndriçon fytyrën e femrave duke e bërë atë edhe më të bukur dhe të gjallëruar dhe nga ana tjetër ai prishet lehtësisht, ngec nëpër dhëmbë dhe largohet shumë shpejt.
Ja disa këshilla praktike si të zgjidhni disa nga problemet më të zakonshme që keni me buzëkuqin.
1-Nëse ngecet gjithmonë në gotën apo filxhanin ku pini.
Zgjidhja: Lëpini fillimisht pjesën e gotës ku do të pini në mënyrë që të krijoni një shtresë mbrojtëse. Kjo do të parandalojë transferimin e buzëkuqit tek gota.
2-Dhëmbët bëhen gjithmonë pis me buzëkuq.
Zgjidhja: Në këtë rast pasi të keni aplikuar buzëkuqin mblidhini buzët në formë "O" dhe me anë të gishtit treguar fshini pjesët e brendshme të buzëve. Në këtë mënyrë do të largoni tepricën e buzëkuqit që ngecte në dhëmbët tuaj.
3-Nuk gjeni dot nuancën e duhur të buzëkuqit që ju shkon.
Zgjidhja: Nëse jeni duke kërkuar një buzëkuq ngjyrë nude për një efekt natyral zgjidhni një nuancë më të errët se ngjyra natyrale e buzëve tuaja.
Nëse po kërkoni ngjyrën ideale për një buzëkuq me ngjyrë. Nëse buzët tuaja kanë një nuancë të zbehtë atëherë zgjidhni një buzëkuq ngjyrë e kuqe në qershi ose një ngjyrë korale. Nëse buzët tuaj kanë një ngjyrë të kuqe natyrale atëherë zgjidhni një buzëkuq portokalli në të kuqe ose një ngjyrë rozë të fortë. Nëse buzët tuaj janë ngjyrë të errët natyrale atëherë zgjidhni një buzëkuq ngjyrë vishnje.
4-Nëse buzëkuqi del jashtë kontureve.
Zgjidhja: Kjo ndodh sidomos në rast nëse ai është shkëlqyes. Në këtë rast përpara se të aplikoni buzëkuqin vendosni zbutës buzësh për disa minuta dhe më pas vendosni buzëkuqin. Kjo do bëjë që ai të qëndrojë në vend dhe të mos rrëshqasë jashtë kontureve.
5-Buzëkuqi nuk qëndron në buzët tuaja.
Zgjidhja: Pasi të keni lyer buzët në fund vendosni një facoletë mbi buzët dhe me anë të një furçe të pastër aplikonin pak pudër. Më pas vendosi edhe një shtresë tjetër buzëkuqi dhe ai do të qëndrojë pa lëvizur për një kohë të gjatë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn